
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 16.04.2013               

PL-x  103          


AVIZ

asupra proiectului de Lege pentru aprobarea Ordonanţei de urgenţă a Guvernului nr.8/2013 privind reorganizarea reţelei sanitare proprii a Ministerului Transporturilor şi pentru modificarea Legii nr.95/2006 privind reforma în domeniul sănătăţii  
În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă,  cu proiectul de Lege pentru aprobarea Ordonanţei de urgenţă a Guvernului nr.8/2013 privind reorganizarea reţelei sanitare proprii a Ministerului Transporturilor şi pentru modificarea Legii nr.95/2006 privind reforma în domeniul sănătăţii,  trimis cu adresa   nr. PLx 103 din 2 aprilie 2013 şi înregistrat cu nr. 31/466 din  3 aprilie 2013.
Senatul, în calitate de primă Cameră sesizată, a adoptat proiectul de lege la data de 25 martie 2013. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră  decizionala.

Potrivit prevederilor art.61 din Regulamentul Camerei Deputaţilor, republicat, Comisia a dezbătut  iniţiativa legislativă  în şedinţa din  16 aprilie 2013.

Consiliul Economic şi Social, cu  adresa nr.388 din 12 februarie 2013, a transmis un aviz favorabil.

Proiectul de  lege are ca obiect de reglementare  transferul a 13 unităţi sanitare cu  paturi din subordinea Ministerului Transporturilor în subordinea Ministrului Sănătăţii şi  desfiinţarea Casei Asigurărilor de Sănătate a Ministerului  Transporturilor, Construcţiilor şi Turismului, precum şi preluarea activităţii acesteia de către Casa Naţională a Asigurărilor de Sănătate, respectiv de către Casa de Asigurări de Sănătate a Municipiului Bucureşti sau de către casele de asigurări de sănătate judeţene, după caz.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr.86 din 20 februarie 2013.

În urma dezbaterilor, cu unanimitate de voturi, s-a hotărât avizarea  favorabilă a proiectului de lege. 

În raport de obiectul şi conţinutul său,  proiectul de lege face parte din categoria legilor ordinare. 

                    PREŞEDINTE,                                             SECRETAR,

             Bogdan Liviu CIUCĂ                     Theodor-Cătălin NICOLESCU
Consilier parlamentar,

